cyanic-selkie/wikianc huggingface dataset:
Opphavet til huldrefolket
Lilith og hennes barn
Denne myten forteller at Lilith og barna hennes vart forstøtt før syndefallet. En konsekvens av det burde være at de overnaturlege skapningene, huldra, nissen og nøkken, var syndefrie liksom englene. I enkelte sagn virker det som om folk faktisk har tenkt seg at det var slik. Men dette synet står i skarp kontrast til luthersk teologi. På 1600-tallet var det vanlig å forklare alle overnaturlige skapninger: daudinger, hulder, nøkk og havfrue, som djevler. Når segnene fortalte at huldra og nissen kunne være hjelpsom, mente prestene at dette bare betydde at djevelen var slu. Han kunne godt finne på å hjelpe folk for lettere å få dem i sin makt.
Randa
Randa er et kvinnenavn som hovedsakelig brukes i arabisk språk.
Etymologi
Randa har flere opprinnelser. Det er:
Utbredelse
Randa er kjent brukt i Norge fra 1880. I Sverige var navnet mest brukt i 1980- og 1990-årene. I 2014 forbød innenriksdepartementet i Saudi-Arabia å gi nyfødte navnet Randa.
Randa er i dag mye brukt i flere land i Midtøsten og Nord-Afrika.
Kjente personer med navnet
Personene i listen er ordnet kronologisk etter fødselsår.
Geir Langslet
Geir Langslet (født 9. oktober 1956 i Horten) er en norsk pianist og orkesterleder.
Han er oppvokst i Fredrikstad, og studerte ved Berklee College of Music. Han var medlem av gruppen Lava i 20 år, og medvirket på en rekke innspillinger og turnéer på 1980- og 1990-tallet. Han har vært kapellmester for NRK i flere år, blant annet for Melodi Grand Prix fem ganger. Han har dirigert i den internasjonale finalen tre ganger, i 1995, 1997 og 1998. Han har også vært bandleder for «The Show Must Go On», som er en Queen-konsert med Åge Sten Nilsen. Han er nå musikalsk leder for «Tina - Simply The Best», en forestilling som hyller den amerikanske sangeren Tina Turner.
Mesterligaen i fotball for kvinner 2015/16
thumb|[[Barbara Dunst fra St. Pölten-Spratzern trikser med ballen mot Melania Gabbiadini fra Verona i 16.-delsfinalen.]] Mesterligaen i fotball for kvinner 2015/16 var 15. gang UEFA arrangerte Mesterligaen i fotball for kvinner.
Franske Lyon vant over tyske Wolfsburg i finalen på Mapei Stadium – Città del Tricolore i Reggio Emilia, Italia den 26. mai 2016. Det stod 1–1 etter ekstraomganger og 4–3 etter de påfølgende straffesparkene.
Norske Ada Hegerberg fra Lyon ble turneringens toppscorer med 13 mål. Hun scoret Lyons ene mål i finalen, og var deretter den ene på laget som bommet i straffesparkkonkurransen. Det var den største dagen i hennes liv. Nordmennene Synne Jensen og Caroline Graham Hansen hos Wolfsburg stod over finalen.
56 lag deltok. Fra Norge deltok Lillestrøm som vant Toppserien 2014. De slo sveitsiske Zürich med 1–0 og 1–1 i 32-delsfinalen men tapte 16-delsfinalen mot tyske Frankfurt med 0–2 og 2–0.
Sluttspill
<section begin=Bracket /><section end=Bracket />
Moldova under Vinter-OL 2006
Moldova under Vinter-OL 2006. Seks sportsutøvere, tre menn og tre kvinner fra Moldova deltok i tre sporter, aking, langrenn og skiskyting under Vinter-OL 2006 i Torino i Italia. Moldova, som deltok for fjerde gang i et vinter-OL, vant ikke noen medaljer. Beste plassering var en åttendeplass i skiskyting 12,5 km fellesstart for damer.
Whiskey-klasse ubåt
Whiskey-klasse ubåter (kjent i Sovjetunionen som Prosjektnummer 613, 644, og 665) er en diesel-elektrisk angrepsubåtklasse som Sovjetunionen bygget i begynnelsen av den kalde krigen.
Baard Syrrist
Baard Syrrist (født 14. juli 1950) er en norsk jurist og tidligere næringslivsleder. Syrrist var tidligere administrerende direktør i Nordea Bank Norge og konserndirektør og medlem av konsernledelsen i Nordea.
Syrrist er utdannet jurist fra Universitetet i Oslo. I november 2000 ble Syrrist, da konserndirektør i Christiania Bank og Kreditkasse, utnevnt til Executive Vice President i Nordea og medlem av den utvidede konsernledelsen og sjef for Retail Banking Norway. Fra 2004 ble Syrrist utnevnt som nestleder i Group Human Resources i Nordea. Syrrists ansvarsområde omfattet HR-funksjonen i Retail Banking.
Syrrist er tidligere nestleder i styret i Finansnæringens Hovedorganisasjon, nå Finans Norge. Han har også vært nestleder i styret i Eksportfinans.
Joachim Brøndbo
Joachim Brøndbo (født 27. mars 1985) er en norsk tidligere friidrettsutøver fra Framverran som representerte Mosvik IL og Steinkjer FIK.
Han vant 12 NM-gull og 23 NM-medaljer på 800 meter, 1500 meter, 3000 meter, terrengløp og stafett i perioden 2005–2010.
Christiane Bøcher
Christiane Magdalene «Jane» Bøcher (født Hansen, siden Berg, født 26. mars 1798 i København, død 25. oktober 1874 i København) var en norsk (opprinnelig dansk) skuespiller.
Familie
Christiane Bøcher var datter av revisor i Rentekammeret Peder Jacob Hansen og Juliane Sørensen. Hun giftet seg på Frederiksberg 16. september 1828 med skuespilleren Jens Lang Bøcher. Hun ble gift annen gang 9. mars 1836 i Christiania med skuespilleren Jean Louis Napoleon Berg.
Liv og virke
Christiane Bøcher fikk sin debut 19. oktober 1827 i rollen som Wilhelmine von Sachau i Bortførelsen ved det som da ble kalt Strömbergs theater, det senere Christiania Theater. Hun var ansatt ved Christiania Theater i Christiania 1827 til 1837, før hun vendte tilbake til sitt fødeland Danmark.
Christiane Bøcher er beskrevet: «paa Spindesiden var det dog først og fremst Mad. Bøcher, som var baade Publikums og Recensenternes erklærede Yndling.»
Roller i utvalg
Wilhelmine von Sachau i Bortførelsen (Strömbergs teater, Christiania, 1827)
Augusta Schrumpf
Familie
Augusta Schrumpf var datter av korporal, senere konsumpsjonskasserer Halvor Nicolai Smith og Ellen Margrethe Lundgreen. Hun giftet seg 6. juli 1832 i København med musiker August Schrumpf.
Liv og virke
Hun var ansatt ved Christiania Theater (først Strömbergscenen) i Christiania 1829 til hun i 1860 forlot scenen. Der debuterte hun 21. september 1829 i rollen som Rosina i Barbereren i Sevilla. Hun skulle komme til å få en fremtredende posisjon ved dette teatret, og var i mange år dets store «tragedienne».
Da det i forbindelse med hennes 25-årsjubileum ved teatret 21. september 1854 ble arrangert en beneficeforestilling for henne, hadde hun opptrådt 2258 ganger i 389 ulike roller.
HMAS «Adelaide» (L01)
Skipet er 230,8 meter langt og 32 meter bredt, og har en dypgang på 7 meter og deplasement på 27 500 tonn med full last. Fremdrift skapes av to 11 megawatt rorpropeller, hver med en elektrisk motor. Topphastigheten er over 20 knop. Økonomisk rekkevidde er 17 000 km.
«Adelaide» er bygget for amfibisk krigføring og kan transportere en landstyrke på 1 046 soldater med materiell. Det er to kjøretøydekk; et på 1 880 m² for lette kjøretøyer og et på 1 410 m² for tunge kjøretøyer og stridsvogner. Til sammen har dekkene plass til 110 kjøretøyer.
En våtdokk i skipets akterende har plass til fire landgangsfartøyer av typen LCM-1E.
Flydekket kan betjene seks MRH-90-helikoptere eller fire Chinook-helikoptere samtidig.
Tania Tallie
Tania Tallie (født 7. desember 1975) er en sørafrikansk judoka.
Hun representerte Sør-Afrika under Sommer-OL 2000 i Sydney, der hun ble utslått i første runde.
Bolhrad
Bolhrad ble grunnlagt i 1821 av bulgarske nybyggere rettledet av general Ivan Inzov. Bolhrad var en del av Moldavia fra 1856 til 1859, Romania fra 1859 til 1878, 1918 til 1940 og fra 1941 til 1944 før den ble en del av Ukrainske SSR og fra 1991 det selvstendige Ukraina.
Johannes Gerckens Bassøe
Johannes Gerckens Bassøe (født 23. april 1878 i Råde, død 30. juli 1962) var en norsk jurist og embetsmann.
Metaconchoecia rotundata
Metaconchoecia rotundata er art av slekten Metaconchoecia innenfor familien Halocyprididae - som igjen er den ene av to familier av underordenen Halocypridina, ordenen Halocyprida innenfor gruppen Myodocopa, en gruppe muslingkreps som er små krepsdyr.
Johannes Gerckens Bassøe
Bassøe var sysselmann på Svalbard fra 1925 til 1932, fylkesmann i Troms fra 1928 til 1938 og fylkesmann i Vestfold fra 1938 til 1949. Ved krigsutbruddet valgte Bassøe å fortsette i stillingen, til tross for at han ikke var NS-sympatisør. Han mente at det var viktig å holde hjulene i gang og at situasjonen ville endres til det verre hvis han fratrådte. Han ble imidlertid etter en tid avsatt av styresmaktene. I 1942–43 virket Halvor P. Hektoen som fylkesmann, og i 1944–45 Christopher Lange. Bassøe ble gjeninnsatt i sin stilling etter frigjøringen.
Han tok juridisk embedseksamen ved Universitetet i Oslo 1901 og var deretter edsvoren fullmektig ved Nordre Sunnmøre sorenskriveri, sakførerfullmektig på Gjøvik og edsvoren fullmektig hos skifteforvalteren i Stavanger, inntil han i 1905 ble sekretær i Handelsdepartementet. I 1910–1911 var han konstituert visekonsul i New York, og fra 1914 var han byråsjef i Finansdepartementet.
Bassøe er kommandør av første klasse av den svenske Nordstjerneordenen og storoffiser av Italias kroneorden.
Huldretjern
Huldretjern er en gruppe sagn og sagnnotiser. Reidar Th. Christiansen klassifiserer det som ML 6065 i sin vandresagnkatalog, men dette tradisjonsmaterialet har ikke noen helt klar innholdsstruktur.
Sagnene forteller om enkelte konkrete tjern. Disse tjernene tilhører huldrefolket og det kan være svært vanskelig å få fisk der, selv om det finnes fin fisk. Ofte blir det sagt at disse tjernene har dobbelt bunn slik at huldrefolket kan gjemme fisken i det nederste laget.
Noen av sagnene er mer episk utviklet og forteller at en person tar kirkegårdsjord og strør i en ring rundt tjernet. Dermed stenger han huldrefolket ute. De kan nemlig ikke gå over vigd jord. Det ender oftest med at huldrene ber om at han skal lage en åpning i jordringen slik at både de og han kan få fisk.
I boka Truer om villdyr, fangst og fiske forteller Knut Hermundstad om en rekke slike huldretjern.
25. serierunde i Eliteserien 2019
25. runde i Eliteserien i fotball for menn 2019 startet med –  lørdag 19. oktober, hoveddelen av kampene ble spilt søndag 20. oktober 2019, mens runden ble avsluttet med –  mandag 21. oktober
Anisonychini
Anisonychini er en gruppe av biller som hører til familien skarabider (Scarabaeidae).
25. serierunde i Eliteserien 2019
Kampfakta
'''Lørdag 19. oktober''' <div id="Vålerenga v Stabæk"> '''Søndag 20. oktober''' <div id="Strømsgodset v Lillestrøm"> <div id="Viking v Tromsø"> '''Mandag 21. oktober''' <div id="Bodø/Glimt v Mjøndalen">
Anisonychini
Levevis
Larvene lever i jorda av røtter, utviklingen kan gjerne ta 2-3 år. De voksne billene besøker gjerne blomster, men aktivitetsperioden er kort.
Utbredelse
Gruppen er utbredt i Afrika.
Julie Bindel
Julie Bindel (født 20. juli 1962) er en britisk radikalfeminist og skribent.
Hun beskriver seg som «en radikal lesbisk feminist» og er en av grunnleggerne av organisasjonen Justice for Women, som jobber for å støtte kvinner som har blitt domfelt for å drepe sine mannlige partnere. Hun har gjennom en årrekke vært aktiv i arbeid mot prostitusjon, porno og menns vold mot kvinner. I et intervju i 2015 med Radfem Collective argumenterte Bindel for å internere eller fengsle alle menn i «en slags leir» og for å avskaffe heteroseksualiteten.
Bindel har fått mye oppmerksomhet for sine kritiske uttalelser om transpersoner, og har blitt beskrevet som en transekskluderende radikalfeminist. LHBT-bevegelsen har anklaget henne for hatefulle ytringer mot transpersoner og omtalt henne som transfob, og hun har blitt boikottet og avinvitert en rekke ganger i hjemlandet. I 2015 skulle hun tale på et arrangement ved Universitetet i Manchester sammen med Breitbart-skribenten Milo Yiannopoulos, men begge ble erklært uønsket på grunn av hatefulle ytringer etter en protestkampanje mot dem fra studentene ved universitetet. I Norge ble Bindel mye omtalt da SVs kvinnekonferanse i 2017 trakk invitasjonen de hadde gitt henne, etter at Fri – foreningen for kjønns- og seksualitetsmangfold (tidligere LLH) protesterte mot invitasjonen. Hun ble også omtalt i norske medier i 2015 da hun ble invitert av Kvinnefronten, noe som ble kritisert av bl.a. Skeiv Ungdom.
VM i ishockey for menn 2002 (toppdivisjonen)
VM i ishockey for elitedivisjonen ble i 2002 arrangert i Jönköping, Göteborg og Karlstad i Sverige i perioden 26. april og 11. mai 2002. Det var det 64. verdensmesterskapet i ishockey som er arrangert og niende gang det ble arrangert i Sverige. I elitedivisjonen deltok 16 lag fordelt på fire grupper med fire lag hver, der de tre beste i hver gruppe gikk videre til en mellomrunde, mens den siste i hver gruppe skulle spille i en nedrykksrunde. De fire beste fra hver mellomrunde gikk til sluttspillsrunden.
Slovakia vant sensasjonelt VM for første gang i historien som selvstendig nasjon etter at de beseiret Russland 4−3 i finalen. Peter Bondra avgjorde kampen ved å score i kampens siste minutt. Dermed sikret det unge slovakiske ishockeyforbundet sin første VM-seier og andre medalje i VM-sammenheng (de hadde tidligere vunnet sølv ved VM i 2000). Blant tilskuerne var over to tusen slovakiske fans, Slovakias president Rudolf Schuster og Russlands sportsminister Vjatsjeslav Fetisov. Russland, som tapte finalen, tok samtidig sin første medalje i VM-sammenheng siden 1993. Bronsen gikk til vertslandet Sverige etter en sejr på 5-3 i bronsefinalen mot Finland.
Slovakias lagkaptein Miroslav Šatan ble både poengkonge med 13 poeng og valgt som turneringens MVP.
Kvalifiserte land for elitedivisjonen
Følgende 16 nasjoner er kvalifisert til elitedivisjonen i ishockey-VM:
Kvalifiseringsturnering for Det fjerne østen
Kvalifiseringsturnering for Det fjerne østen ble arrangert i Harbin i Kina fra 15. til 17. oktober 2001. Japan sikret seg plassen etter å ha slått Kina og Sør-Korea.
Sluttresultater
Turneringens sluttresultater ifølge IIHF:
Direktoratets prisutdeling
Følgende spillere ble tildelt direktoratets pris for turneringens beste målvakt, forsvarsspiller og angrepsspiller samt MVP av Det internasjonale ishockeyforbundet:
All-star lag
Turneringens All-Star lag ble stemt frem av internasjonale medier ved avslutningen av turneringen. Følgende spillere ble stemt frem:
Beste målvakter
De fem beste målmaktene som har spilt 40 % eller mer av lagets totale spilleminutter.
Aslak Versto
Aslak Versto (født 20. desember 1924 i Vinje, død 25. november 1992) var en norsk gårdbruker, politiker og stortingsrepresentant for Arbeiderpartiet.
Han var sønn av tidligere stortingsrepresentant Olav Aslakson Versto. Aslak Versto ble valgt til Stortinget fra Telemark i 1969 og ble senere gjenvalgt. Han hadde tidligere sittet som vararepresentant i periodene 1961–1965 og 1965–1969.
På lokalnivå var han medlem av formannskapet i Vinje fra 1947–1951. Han var senere ordfører fra 1959–1971 og fra 1979 til 1987. Han var også med i Telemark fylkesting. Versto var i åresvis formann i Telemark Mållag og medlem i Norsk språkråd fra 1972 til 1988.
Aslak Versto var far til Astrid Versto, Stein Versto og Olav Versto.
San Diego Gulls
San Diego Gulls er et amerikansk ishockeylag fra San Diego, California.
Marit Karlsen
Marit Karlsen (født 17. juli 1968 i Drøbak) er daglig leder i Ecotrail Oslo og frilansskribent.
Mediakarrieren
Mediakarrieren startet hun i lokale radiostasjoner i Oslo. Hun ledet programmer for Arbeidsradioen, Radio Tango, Radio 7 og Rock FM før hun ble hentet til NRKs nye ungdomskanal P3.
Marit Karlsen var en av profilene på NRK P3 hvor hun arbeidet som frilanser i perioden 1993–2003. Hun ble særlig kjent som stemmen i Roxrevyen som var et populært musikkprogram for ny og ukjent musikk. Hun ledet også Karlsens Kabin, samt programmet MaritParit og AnnePanne med Anne Sandvik Lindmo.
I dag er hun frilansskribent. Hun har skrevet bøkene Maraton med Jack Waitz (Cappelen Damm, 2014), Best på ski med Thomas Alsgaard (februar 2008, Tun Forlag) og I de lange løp med brødrene Aukland (mars 2009, Stayer Forlag).
Claims Conference
Claims Conference eller Conference on Jewish Material Claims Against Germany ble etablert i 1951 i New York, for å forhandle med Tyskland om økonomisk kompensasjon for jødeforfølgelsene. Claims Conference eksisterer fremdeles (2021) som en organisasjon, og fører forhandlinger om erstatningsutbetalinger og midler for å støtte ofre for nasjonalsosialismen, og om tilbakeføring og erstatning for tap av jødisk eiendom.
Marit Karlsen
Mediakarrieren
Marit Karlsen har også hatt flere verv i norsk musikkbransje, og startet i 2000 plateselskapet Trust Me Records. Fra 2016 daglig leder i Ecotrail Oslo og frilansskribent.
Claims Conference
Historie
Konrad Adenauer holdt i september 1951 en tale, der han ga uttrykk for at Tyskland var beredt til å betale erstatning for forbrytelser begått det i det tyske folks navn. Nahum Goldmann som var president i World Jewish Congress, innkalte 23 jødiske organisasjoner til New York. Organisasjonene stiftet Claims Conference, for å forhandle med Tyskland, sammen med Israel.
Den 10. september 1952 inngikk partene en avtale (Luxembourg-avtalen) om at Forbundsrepublikken skulle yte økonomisk kompensasjon. Tyskland skulle i løpet av 12 til 14 år utbetale til Israel 3 milliarder D-mark eller levere varer for det samme beløp. Claims Conference skulle få utbetalt 450 millioner tyske mark.
Baker Street undergrunnsstasjon
Baker Street undergrunnsstasjon er en stasjon i Londons undergrunnsbane. Den ligger i Baker Street i Marylebone, City of Westminster, i kollektivsone 1. Stasjonen betjener fem linjer: Bakerloo, Circle, Hammersmith & City, Jubilee og Metropolitan. Den har gitt navn til Bakerloo-linjen, som før navnet ble trukket sammen het Baker Street and Waterloo Railway.
Circle-linjens plattform er en del av den eldste undergrunnslinjen, og er en av de best bevarte gamle plattformer. På veggen er det satt opp gamle plantegninger og fotografier av stasjonen. Stasjonen åpnet 10. januar 1863.
Bakerloo- og Jubilee-linjene ligger på dypt nivå, mens de andre tre er grunne; Metropolitan-linjens plattformer ligger faktisk over bakken. Å skifte linje involverer derfor ofte at man må opp eller ned et nivå i anlegget.
Evelyn Insam
Evelyn Insam (født 10. februar 1994) er en italiensk skihopper som representerer Sci Club Gardena Raiffeisen.
Hun debuterte i kontinentalcupen med 32.-plass (av 36 deltakere) i Toblach 18. januar 2006. Hennes beste plassering i kontinentalcupen er 2.-plass i Toblach 21. januar 2009. Sammenlagt i kontinentalcupen ble hun nummer 13 i sesongen 2009-10.
Evelyn Insam deltok i junior-VM i 2008, 2009 og 2010, med 8.-plass i Zakopane i 2008 og Štrbské Pleso i 2009 som beste plassering. I det første senior-VM for kvinner i Liberec i 2009 ble hun nummer 13.
Under VM på ski 2011 i Holmenkollen kom hun på åttendeplass i normalbakke. Daniela Iraschko vant dette rennet, foran Elena Runggaldier og Coline Mattel.
Svømming under VM i svømmesport 2022 – 1500 meter fri kvinner
1500 meter fri kvinner er en svømmeøvelse som blir arrangert under VM i svømmesport 2022 i Budapest i Ungarn 19. og 20. juni 2022.
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheatene startet 19. juni klokken 10:17.
Finale
Finalen startet 20. juni klokken 18:11.
Anders Svor
Liv
Han var bondesønn, født og oppvokst på garden Svor i Hornindal, med foreldrene Rasmus Kristofer Svor (1835–1914) og Ragnhild Svor f. Seljeset (1833–1902). Allerede som gutt viste han uvanlige evner i treskjæring, noe som skulle bli starten på kunstnerlivet hans. 17 år gammel reiste han til Christiania, der han begynte som treskjærer ved Brødr. Hals‘ pianofabrikk. Senere ble han elev ved Den kongelige tegneskole. 21 år gammel dro han til København, der han ble elev ved København Kunstakademi.
Anders Svor bodde en tid i Paris, men slo seg ned i Kristiania, der han hadde atelieret og boplassen sin. Han levde enslig og døde 2. mai 1929. Han er gravlagt på Hornindal kyrkjegard.
I hjembygda Hornindal ble det i 1953 åpnet et eget museum for Anders Svor, Anders Svor-museet, med omkring 450 arbeider av kunstneren.
Virke som kunstner
I 1891 vant han i konkurransen om Tordenskjold-monumentet i Kristiania. Men han fikk ikke utføringen av den, noe som ble et hardt slag for den unge kunstneren. Etter hans død ble Svors Tordenskiold avduket av kong Olav i Horten, en kopi ble avduket av kronprins Harald på Haakonsvern.
Om «Bylgja/Bølgen» utstilt på Olaf Bulls plass på Skillebekk og «Etter badet» utenfor Bislet bad skriver Edvard Hoem at han blir slått av hvor vart uttrykket i statuen er, det har «både spenst og ynde». Ifølge Hoem kom Svor i skyggen av den dominerende Gustav Vigeland.
Norway Supporter Team
Norway Supporter Team (forkortet til NST) er en supporterklubb for norsk skøytesport og er åpen for alle skøyteinteresserte. President siden 1996 har vært Petter Ellingsen fra Oslo.
NST's har satt sin hovedoppgave til å heie frem norske skøyteløpere over hele verden, en annen oppgave er å støtte norsk skøytesport i sin helhet.
De utgir eget medlemsblad.
Landslagstreneren Jarle Pedersen har et eget hjørne på NST's nettside.
I 2006 ga skøytekøntribandet Melkesyra ut albumet Hurtigløpskøntri med blant annet sangen «Norway Supporterteam»
Skøytegalla
I mai 2010 arrangerte NST skøytegalla i Asker hvor de også delte ut priser til norske skøyteløpere. De gjentok dette etter sesongen 2011/12.
Månedens Løper
NST kårer også Månedens norske skøyteløper. Ingen løpere kan vinne prisen flere ganger samme sesong. Sesongen varer her fra sommer til sen vår året etter.
Edward Bransfield
Edward Bransfield (født ca. 1785 i Ballinacurra i County Cork i Irland, død 1852 i Brighton i England) var en irsk styrmann og en av de første til å observere det antarktiske fastlandet.
Liv og virke
Svært lite er kjent fra Edward Bransfields ungdomstid. Han ble i 1803 tvangsinnskrevet i den britiske flåten og deltok i sjøkrigen mot Napoleon.
22. januar 1820 ankom de øygruppen og gikk i land på King George Island, og Bransfield gjorde krav på øyene for den britiske kongen. De fortsatte i sørvestlig kurs forbi Deceptionøya, uten å utforske den nærmere. Deretter fortsatte de sørover og krysset det som senere ble hetende Bransfieldstredet. 30. januar observerte de Trinityhalvøya, den nordligste delen av Antarktishalvøya på det antarktiske kontinent. Han var selvsagt uvitende om at russeren Fabian Gottlieb von Bellingshausen tre dager i forveien, den 27. januar 1820, på motsatt side av kontinentet som førstemann hadde observert fastlandet.
Lite er kjent fra Bransfields senere liv.
Great Portland Street undergrunnsstasjon
Great Portland Street undergrunnsstasjon er en stasjon i Londons undergrunnsbane. Den ligger i nærheten av Regent's Park, i City of Westminster, nærmere bestemt i krysset mellom Great Portland Street og Marylebone Road.
Stasjonen er i kollektivsone 1, og betjener linjene Circle, Hammersmith & City og Metropolitan.
Niels Tønder Lund
Niels Tønder Lund (født 30. oktober 1749 i Trondhjem, død 1809 utenfor Arendal), var en dansk-norsk generaltollkammerdeputert, forfatter, entomolog og botaniker.
Biografi
Han var sønn av residerende kapellan Lauritz Lund (1717–1765) og Ellen Margrethe født Tønder (1725–1787). 14 år gammel reiste han til København for å studere, hvoretter han i 1768 avla teologisk embetseskamen og reiste tilbake til Norge. Her traff han generalmajor Frantz Vilhelm Sehested og ble i 1772 huslærer for sønnen hans Ove Ramel Sehested. Sammen fulgte de to forelesninger ved Sorø Akademi og Kiels Universitet i årene 1772–1776, hvoretter de foretok en lengre utenlandsreise til England.
I 1778 ble Lund ansatt som fullmektig i vestindisk-guineiske renteskriverkontor, hvorfra han ble forflyttet til det fynsk-jyske tollkontor og senere det sjællandske tollkontor. I årene 1787–1791 var han sjef for tollkammerkanselliet og deputert samme sted fra 1805. I 1794 var han i et par måneder konstituert som politimester i København.
Den 24. mai 1797 ble han i Sankt Nikolaj Kirke gift med Georgine Catharine Bluhme (1774–1819), datter av generalvejmester Nicolai Frederik Krohg og enke etter tollkasserer Johannes Bartholomæus Bluhme.
I slutten av 1808 ble han beordret til å inntre som medlem av den interimistiske regjeringskommisjonen i Christiania. Natten til den 12. januar 1809 seilte han i dårlig vær fra Løkken i Nordjylland, men skipet forliste utenfor Arendal og alle omkom.
Lund er forfatter til en rekke mindre tidsskriftsartikler særlig om naturhistoriske og nasjonaløkonomiske emner. Han etterlot en verdifull samling av insekter som han hadde erhvervet sammen med vennen Ove Ramel Sehested, og som senere kom til å danne grunnlaget for Zoologisk Museum i København.
Paalnibba
Paalnibba er en fjelltopp i Heimefrontfjella i Dronning Maud Land. Den ligger i Sivorgfjella, sør for Jahntinden i Skjønsbergskarvet. Paalnibba strekker seg 2711 moh. og er den høyeste toppen i Heimefrontfjella.
Södra Dryckesgränd
Navnet har smuget, som nabosmuget Norra Dryckesgränd, trolig fått etter vinskjenken Jochum Fryck, hvis navn har blitt forvrengt til «Dryck». Ifølge noen dokumenter skal dog navnet ha vært «Frick». Han nevnes allerede i 1675 da et av hans barn ble begravd i Storkyrkan. Han døde selv i 1714.
Smugene er nevnt i skriftlige kilder første gang i 1518 som «Cartusegrenden», i 1526 er «Norra Kartusa grenden» nevnt, og i 1527 «Södre Cartuse grennen», det kommer av at Karteuserordenen hadde en eiendom i området. På Petrus Tillaeus kart fra 1733 heter smugene henholdsvis Norra og Södra Dryckesgränd.
Sumerisk mytologi
Sumerisk mytologi er en betegnelse for den religion, gudeverden, ritualer og kosmologi som var rådende i den sumerske sivilisasjon, «sivilisasjonens vugge», og en av de eldste kulturene som er kjent, fra rundt 3000-tallet f.Kr. og fram til 1700-tallet f.Kr. da Babylonia avsluttet Sumer. Sumerisk mytologi påvirket mesopotamisk mytologi og religion som helhet og ble videreført og bevart i mytologiene til hurrittere, akkadiere, babylonere, assyrere, og en rekke andre kulturer.
Kileskrift
Sumeriske myter ble videreført i form av muntlig tradisjon inntil skriftspråk ble oppfunnet. Kanskje var sumererne de første overhodet som oppfant et skriftspråk. Deres skriftspråk bestod opprinnelig av billedtegn. Disse tegnene ble etterhvert utviklet til kileskriften. Tidlig kileskrift ble hovedsakelig benyttet for å føre opptegnelser av varer og likende, og det var ikke før i tidlig dynastisk tid at religiøse skrifter ble alminnelig i form av tempelhymner som priset gudene og en form for «besvergelser» som ble kalt for nam-šub (forstavelse + «å kaste»).
Templer
I de sumeriske bystatene var tempelkompleksene i begynnelsen små, opphøyd strukturer med ett rom. I tidlig dynastisk tid utviklet templene opphøyde terrasser og tallrike rom. Mot slutten av den sumeriske sivilisasjon hadde zigguratene, den sumeriske pyramide, blitt den foretrukne tempelstrukturen for de mesopotamiske religiøse sentre. Templene tjente som kulturelle, religiøse og politiske hovedkvarter fram til rundt 2500 f.Kr. da det vokste fram militære konger kjent som Lu-gal («mann» + «stor») og etter dette tidspunktet ble den politiske og militære lederskapet konsentrert i egne palasskomplekser.
Presteskapet
Fram til Lu-gal’ene kom var de sumeriske bystatene styrt av et bortimot fullstendig teokratisk regjering kontrollert av uavhengige grupper av Énsi, eller yppersteprester. Disse var ansvarlig for å fortsette de muntlige og skriftlige kulturelle og religiøse tradisjonene til de enkelte bystater, og ble sett på som et medium mellom menneskene og resten av universet. Presteskapet bodde på full tid i tempelkompleksene og administrerte statens affærer, inkludert de store sumeriske vannings- og overrislingprosessene som sivilisasjonen var helt avhengig av for sin overlevelse.
Skapelsesmyte og kosmologi
Den opphavelige forening mellom An og Ki frambrakte Enlil som ble leder av den sumeriske gudeverden. Etter at de andre gudene hadde forvist Enlil fra Dilmun («gudenes hjem») for å ha voldtatt Ninlil født hun et barn: Nanna, gud for månen. Nanna og Ningal avlet Inanna og Utu, solens gud. Se også den sumeriske skapelsesmyte.
Guder og gudinner
Flertallet av sumeriske guddommer tilhører en klassifikasjon kalt Anunna («Ans avkom») mens de syv guddommer, inkludert Enlil og Inanna, tilhørte en gruppe av dommere i underverden som ble kalt for Anunnaki («Ans avkom» + Ki).
De mest betydningsfulle guddommer var:
Akkadiere
Sumerne hadde gått igjennom språklige og kulturelle endringer med de semittiske akkadiske folkene i nordlige Mesopotamia i generasjoner før deres områder ble erobret av Sargon av Akkad i år 2340 f.Kr. Sumerisk mytologi og religiøs praksis ble hurtig integrert i akkadisk kultur, antagelig en blanding av de opprinnelige akkadiske trossystemer som ellers har helt og holdent gått tapt i historien. Sumeriske guddommer utviklet akkadiske motstykker, og en del forble bortimot identiske inntil senere babyloniske og assyriske styre. Den sumeriske gudinnen Inanna, som eksempel, utviklet sin akkadiske motpart Ishtar; den sumeriske gud An utviklet sin motpart Anu; den sumeriske gud Enki ble Ea; de sumeriske gudene Ninurta og Enlil forble stort sett de samme i den akkadiske gudeverden.
Babylonere
De amorittiske babylonere fikk overherredømme over sørlige Mesopotamia i løpet av midten av 1700-tallet f.Kr. I løpet av den gamlebabylonske tid ble de sumeriske og akkadiske språkene fortsatt brukt i den religiøse praksis. Steintavler viser at det ble produsert ordbøker med oversettelser til de gamle språkene. Det meste av den sumeriske mytologiske litteraturen som vi kjenner i dag kommer fra den gammelbabylonske tiden, enten i form av avskrifter av sumeriske tekster (mest kjent er den babylonske versjonen av Gilgamesj-eposet) eller i form av sumerisk og akkadisk påvirkninger innenfor den babyloniske mytologiske litteraturen (mest kjent er mytesamlingen Enûma Eliš).
Paralleller
En del fortellinger i sumerisk mytologi synes å være like med andre fortellinger i andre religioner i Midtøsten. Eksempelvis er Bibelens fortelling om Noahs Syndflod svært lik flere aspekter i den sumeriske oversvømmelsemyte. Den jødiske underverden Sheol er svært lik i beskrivelsen med den sumeriske og babylonske Kigal. Et antall fortellinger og guddommer har også greske paralleller. Samuel Noah Kramer, ekspert på sumerisk mytologi, har merket seg likheter mellom mange sumeriske og akkadiske ordtak med senere hebraiske ordtak, hvorav mange av dem i Salomos ordspråk.
Lars Aagaard Meyer
Lars Aagard Meyer (født 26. oktober 1831 i Strand, Nesna, død 10. mai 1909 i Mo i Rana) var en handelsmann fra Mo i Rana. Den 11. september 1854 grunnla faren Hans Abraham Meyer (1793–1875) handelsstedet Vikholmen på Hugla, og dette regnes som datoen for grunnleggelsen av varehuset L. A. Meyer. Den 4. april 1855 fikk Lars A. Meyer egen bevilling til å drive landhandel og gjestgiveri på Vikholmen.
I 1859 kjøpte Lars A. Meyer Mo av ‘’Jørgen Berg Jæger’’ og overtok gården iht. kontrakten den 3. mai 1860. I samsvar med dette mottok Lars A. Meyer ny bevilling som handelsmann og gjestgiveri, denne gang på Mo. Bevillingen er datert 2. mai 1860 og utstedt Kong Karl IV «af Guds Naade Konge til Norge og Sverige».
Det fortelles at da Lars A. Meyer kom seilende inn Ranfjorden til Mo i 1860, hadde han med seg hele varebeholdningen på en fembøring.
Lars Aagard Meyer spilte en sentral rolle lokalt, og bedrev en utstrakt handel med blant annet Nord-Sverige.
Lars Aagaard Meyer ble utnevnt til ridder av den svenske Vasaordenen i 1889 og av St. Olavs Orden i 1905.
Turn under Sommer-OL 2012 – Mangekamp lagkonkurranse kvinner
Mangekamp lagkonkurranse for kvinner var en av øvelsene i turnprogrammet under sommer-OL 2012 i London. Øvelsene ble arrangert i North Greenwich Arena.
I lagfinalen velger hvert lag tre gymnaster til å konkurrere på hvert apparat. Alle tre deltagernes poengsummer teller sammenlagt; de tre poengene på hvert apparat summeres for og legges til lagets totale poengsum.
Kvalifisering
Lagene kvalifiserte seg gjennom kvalifiseringen til de individuelle øvelsene søndag 29. juli hvor de åtte lagene med høyest samlet poengsum gikk videre til finalen.
Finale
Finalen ble avholdt den 31. juli 2012. Det amerikanske laget ledet hele konkurransen fra første øvelse, og ble olympiske mestre. Russland hadde et teoretisk håp om gullet helt til siste øvelse, men to av de russiske jentene misset grovt i frittstående. De kinesiske jentene, som var regjerende mesterne fra OL i Beijing, kom kun på fjerdeplass og var skuffet over innsatsen. De amerikanske og rumenske jentene jublet etter konkurransen, men de russiske og kinesiske jentene gråt lenge.
Lauren Meece
Lauren Meece (født 6. februar 1983) er en amerikansk judoka.
Hun representerte USA under Sommer-OL 2000 i Sydney, der hun ble utslått i første runde.
Golf-klasse ubåt
Golf-klasse ubåt (NATO-kallenavn) (russisk: проекта–629, tent. Projekta-629), - var en klasse dieselelektriske ubåter med ballistiske missiler som gjorde tjeneste i den sovjetiske marine på 1970-tallet. De ble utformet etter at seks Zulu klasse ubåter ble modifisert til å bære og starte Scud-missiler. Alle ubåter av Golf-klassen båter hadde forlatt tjenesten i 1990, og har siden blitt solgt. Ifølge noen kilder minst en Golf-klasse ubåt drives av Kina, for å teste ut nye SLBMs.
Kara Koyunlu
Kara Koyunlu eller Qara Qoyunlu (aserbajdsjansk: Qaraqoyunlular)(osmantyrkisk og persisk: قراقویونلو; turkmensk: Garagoýunly; «De sorte sauene») var et sjiittisk, oghuztyrkisk klanbasert dynasti som hadde makten over nåværende Øst-Tyrkia, Aserbajdsjan, Vest-Iran og Irak mellom 1375 og 1468.
Ifølge den tyske turkologen Gerhard Doerfer, Ak koyunlu og Qara Qoyunlu Turkmens. : Det er veldig merkelig at ordet «turkmenere» fortsatt fører til forvirring, jeg så i Leningrad at navnet på Oghuz-litteraturen i Irak var Oghuz «turkmenere»;  I alle fall er «turkmenerne» i Ak koyunlu og Qaraq Qoyunlu aserbajdsjanere.
Historie
Kara Koyunlu-klanen etablerte seg med Herat (i dagens Afghanistan) som sin hovedstad. De var vassaller under jalayiridene, et herskerdynasti som hadde etterfulgt det mongolsk-tyrkiske Ilkhanatet, fra omtrent 1375. Under ledelse av Qara Yosuf gjorde de opprør mot jalayiridene og okkuperte byen Tabriz. I 1400 ble Kara Koyunlu nedkjempet av timuridiske styrker under ledelse av Timur Lenk, og Qara Yosuf måtte flykte til Egypt. Han fikk der beskyttelse av mamelukkenes sultan Nasir ad-Din Faraj. Han gjenreiste en hær og erobret Tabriz tilbake i 1406. I 1408 gjenerobret han ytterligere områder da han slo timuridene i et slag ved Sardrud (nordvest i dagens Iran). I dette slaget ble Timur Lenks sønn Miran Shah drept og hans sønn Abu Bakr måtte flykte.
I 1410 erobret Kara Koyunlu Bagdad og jalayiridene ble tvunget til å forlate byen. De etablerte seg i Šuštar lenger sør, men ble endelig nedkjempet av Kara Koyunlu i 1431/1432. Qara Yusufs død i 1420 førte til intern strid og borgerkrig mellom hans fire sønner Ispend bin Yusuf, Iskander, Jahan Shah og Abu Said. Sa’dlu-stammen, en av de ledende i Kara Koyunlu, utropte først Ispend til leder. Jahan Shah og Abu Said flyktet etter hvert, men Iskander fikk støtte fra en femte bror, Shah Mohammad, som styrte Bagdad. Iskander ble kronet til hersker 2. juli 1421. Han fikk senere også støtte fra Ispend, men innbyrdeskampene hadde svekket dynastiet. Et samlet Kara Koyunlu klarte å slå tilbake angrep fra den rivaliserende klanen Ak Koyunlu i 1421.
Grand Staircase
Grand Staircase er en enorm samling  av sedimentære lag med stener som danner en gigantisk trapp som strekker seg sørover fra Bryce Canyon nasjonalpark og Zion nasjonalpark, og inn i Grand Canyon nasjonalpark.
I 1870-årene fastslo geologen Clarence Dutton første gang dette som en stor trapp som steg opp fra av bunnen av Grand Canyon nordover med en klippekant. Dutton delte dette laget inn i fem trinn fra de yngste (øverst) :
Kara Koyunlu
Historie
Timuridene benyttet seg av det svekkede regimet og invaderte Kara Koyunlus territorium i juli 1421. Iskanders styrker måtte trekke seg tilbake til Kirkuk. Timuridherskeren Shah Rukh rykket fram videre til Aserbajdsjan og Armenia, men de trakk seg tilbake til Khorasan-provinsen etter å ha utnevnt Jalaladdin Ali beg til guvernør. Jalaladdin var sønn av den tidligere Kara Koyunlu-lederen Qara Osman. Etter dette klarte Ispend å gjenerobre byene Nakhchivan og Tabriz Iskander kom etter sin bror og bekjempet ham. Han fikk dermed kontrollen over disse områdene og etablerte seg som hersker i Kara Koyunlu.
Grand Staircase
Nyere forskning
Etter det har moderne geologer foretatt en ytterligere oppdeling av de individuelle steinformasjoner. Formasjonene i den store trappen starter med de yngste steiner øverst:
Geologi
De store sedimentære steinformasjoner i Grand Canyon varierer i alder fra 2 000 million til 600 million millioner år, og ble til i grunt varmt hav og kystmiljøer. Nesten 40 identifiserte steinlag av Grand Canyon utgjør noen av de mest studerte geologiske søyler i verden.
Kara Koyunlu
Andre regime
I 1431 gikk Qara Iskander til angrep på sin bror Abu Said og drepte ham. Han etablerte seg igjen som hersker i dynastiet. Han satte sønnen sin, Yar Ali, til å styre Vanprovinsen. Han styrte brutalt og ila armenerne harde skatter. Etter mange klager ble han tilbakekalt til Iskander, men han valgte å flykte til Shirvan-provinsen (i dagens Aserbajdsjan) hvor han ble tatt til fange og overlevert til timuridene. En rasende Iskander sendte en straffeekspedisjon mot shahen av Shirvan, Khalilullah I, og la Shirvan i grus. Khalilullah ba om assistanse fra Shah Rukh og dro selv til Rayy (i nåværende Iran).
Grand Staircase
Geologi
Den eldste dannelse i Zion nasjonalpark er den yngste dannelse i Grand Canyon +/- 240 millioner år gammel kaibab kalkstein. Bryce Canyon-området i nordøst fortsetter der Zion-området avtar og viser bergarter fra kenozoikum som er 100 millioner år yngre. Faktisk er den yngste dannelse i Zion-området den eldste i Bryce Canyon – med dakota sandstein. Det er imidlertid delte stenlag mellom alle tre, og de danner et stort lag av bergarter som geologene kaller «Den store trappen». Bryce Canyon formasjoner er den yngste kjente enheter i denne store trappen. Yngre bergenheter, hvis de noen gang har eksistert, er blitt borte ved erosjon.
Kara Koyunlu
Andre regime
Etter Khalilullahs anmodning gikk Shah Rukh nok en gang til krig mot Kara Koyunlu og tvang Iskander på flukt. Underveis ble han angrepet av styrker fra Ak Koyunlu under Qara Osman og de hadde støtte av Muhammad Juki, sønn av Shah Rukh og guvernør i Balkh. Ak Koyunlu-styrkene tapte mot Iskander og Qara Osman ble drept. Iskander fortsatte til Det osmanske rikets sultan Murad II hvor han ble tatt vel imot. Murad II tilbød ham å bli guvernør i provinsen Tokat, men Iskander avslo og samlet i stedet militære styrker for å kunne dra tilbake til Tabriz.
Grand Staircase
Paleontologi
I 1880-årene ble mange store skjeletter av dinosaurer gravd ut fra det sørlige Utah, i områder nord for Den store trappen. Disse funnene var det liten interesse for å lete mer etter. I slutten av det 20. og begynnelsen av det 21. århundre har det blitt en kraftig fornyet interesse i å lete etter nye fossiler i Den store trappen, spesielt siden leting og samling av nye fossiler i tidligere uutforskede strata har en høy sannsynlighet for å avsløre fossile rester av hittil ukjente arter – et spørsmål av vesentlig betydning for unge paleontologisk forskere som ønsker å fremme i sitt yrke.
Kara Koyunlu
Andre regime
I 1436 satte Shah Rukh på nytt inn en guvernør i Tabriz, denne gang Iskanders bror Jahan Shah. Iskander, som nå hadde styrket sin arme, dro mot ham, men ble slått av Jahan Shah etter å ha blitt forrådt av sin nevø Shah Ali (sønn av Shah Muhammad). Jahan Shah forfulgte Iskander til festningen Alinja og beleiret den. Iskander ble drept der av sin egen sønn Shah Kubad.
Jahan Shahs styre
Etter timuridherskeren Shah Rukhs død i 1447 ble Jahan Shah en selvstendig Kara Koyunlu-leder og begynte å bruket titlene «sultan» og «khan». Samtidig benyttet timuridene anledningen av splid mellom ulike oghuz-tyrkiske stammer til å erobre byene Sultaniya og Qazvin. Alliansen mellom Kara Koyunlu og Timuridriket besto imidlertid og den nye timurid-herskeren Sultan Muhammad skal ha vært gift med en datter av Jahan Shah.
Konflikt med Ak Koyunlu
Fra 1447 var Jahan Shah involvert i kamper mot sine svorne fiender i Ak Koyunlu. Striden nå var initiert av at Jahan Shahs nevø Alvand Mirza hadde flyktet til Ak-Koyunlu-lederen Jahangir bin Ali etter et mislykket opprør. Jahan Shah forlangte å få nevøen utlevert, noe Jahangir nektet. Striden endte med seier for Kara Koyunlu. Jahangir aksepterte Jahan Shahs overhøyhet, og Jahangir giftet også bort sin datter til en av Kara Koyunlu-lederne, Mirza Muhammad.
Uzun Hasan, Jahangirs bror, aksepterte ikke denne underkastelsen og han gjorde opprør. Han fikk støtte av det fremvoksende safavide-dynastiet hvor også deres leder Shaykh Junayd var Uzun Hasans svoger. Jahan Shah samlet en stor hær og dro ut fra Tabriz 16. mai 1466. Da han kom til Vansjøen fikk han beskjed om at Uzun Hasan plyndret territoriet med 12.000 soldater. Uzun regnet med et angrep fra Kara Koyunlu-styrkene og hadde satt vakter i fjellpassene. Forhandlinger foregikk med bud mellom lederne, men de kom ikke til enighet. Jahan Shah rykket fram til byen Muş hvor han måtte stanse på grunn av vinteren. Soldatene klaget, og Jahan Shah måtte trekke seg tilbake for å slå leir for vinteren. Uzun Hasan gjennomførte et overraskelsesangrep og utslettet Kara Koyunlu-hæren fullstendig. Jahan Shah ble drept og Kara Koyunlu mistet fullstendig kontroll over sitt rike. Jahan Shahs sønn Hasan Ali etterfulgte faren som leder for dynastiet, men riket gikk i oppløsning.
Religion
Kara Koyunlu-stammen og safavidene var sjiaer, mens den rivaliserende Ak Koyunlu-stammen var sunnier; det ser likevel ikke ut til at denne forskjellen var av større betydning. Dokumentasjon på sjiatilhørighet, som sjia-inspirerte navn og mynter, knytter seg mest til dynastiets seneste periode.
Mausoleum
Et av Kara Koyunlus byggverk eksisterer fortsatt i den armenske hovedstaden Jerevan. Det er Erevan-tårnet som ble bygget som mausoleum for dynastiets emirer.
Maarit Kallio
Maarit Kallio (født 8. oktober 1975) er en finsk judoka.
Hun representerte Finland under Sommer-OL 2000 i Sydney, der hun ble utslått i første runde.
Hedeby
I Hedeby ligger Vikingmuseet i Hedeby (på tysk Wikingermuseum Haithabu) som åpnet i 1985.
I 2018 ble Hedeby, sammen med Danevirke, oppført på UNESCOs verdensarvliste.
Etymologi
Hedeby har vært omtalt under mange navn: På tysk som «Haithabu», på norrønt hos Snorre Sturlason som «Heidaby» («Heiðabýr»), på Eriksteinen som ᚼᛅᛁᚦᛅ᛭ᛒᚢ haiþa bu, på nedertysk som «Haddeby» og på latin som «Heidiba», men også som «Sliastorp» og «Slesvig». Navnet betyr «gården eller landsbyen på heden (lyngmo)».
Handelssted og by
Hedeby var en dansk bosetning og handelsplass helt syd i Danmark. Byen lå strategisk til i det sydvestlige hjørnet av Østersjøen, innerst i den grunne, seilbare bukten Slien, like ved den dansk-tyske grense. Stedet ligger i dag i Slesvig-Holsten (Sydslesvig) i Tyskland. Hedeby var en viktig kontakt midt mellom Østersjøområdene i øst, de saksiske markeder i vest, de frankiske og germanske markeder i syd, og kaupangen i Skiringssal i Vestfold. Etter de nyeste utgravingene ved Viksfjorden i Larvik regnes det som sannsynlig at det var den samme danske kongemakten som etablerte og kontrollerte både Hedeby og kaupangen i Skiringssal.
Kaupangen var strategisk beliggende der Jylland er smalest. Her ble varene losset fra skip for å fraktes tvers over Jylland. Kaupangen lå også ved Hærvejen, hvor den sør-nord-gående landeveistrafikken passerte. Kaupangen var beskyttet mot overfall fra syd av Dannevirke-befestningen.
Hedeby var sannsynligvis Nordens største by i vikingtiden, og regnes som Danmarks eldste by. (I det nåværende Danmark er Ribe eldst, først nevnt i 854, men med myntpregning tilbake til tidlig 700-tall.) Arkeologien tidfester de eldste husene i Hedeby til fra midten av 700-tallet; dette stemmer med at stedet er nevnt i krøniker fra 803, skrevet av historikeren Einhard som var i tjeneste hos Karl den store. Muligens er Hedeby grunnlagt av kong Gudfred, også kalt for Gudrød Veidekonge. Spangereidmyntene er preget i Hedeby i det nåværende Slesvig-Holsten på 820-tallet. De tilhører den første fasen av innenlandsk utmynting i Norden (Malmer 1991). Hedeby kan ha blitt anlagt av den danske kong Godfred tidlig på 800-tallet. I 808 angrep han den slaviske handelsplassen Rerik på Østersjøkysten og tvang kjøpmennene der til å flytte til Sliestorp som førte tilsyn med og innkrevde gebyr fra markedet i Hedeby litt lenger sør. Hedeby var rutet opp i et nettverk av parseller, nokså likt Ribe og de fleste andre av tidens større handelsplasser, Hamwih (det nåværende Southampton) og Dorestad ved Rhinens utløp.
Livet i Hedeby
Livet var kort i Hedeby, med mange mennesker tett sammen. Det var liten avstand mellom de små husene som lå i et regulert mønster. Gatene ned mot havnen lå i øst-vest retning. Menneskene ble sjelden mer enn 30- 40 år, og arkeologiske undersøkelser viser at de ofte fikk en smertefull skjebne og døde av sykdommer som tuberkulose.
Den spanske/arabiske reisende kjøpmannen Al-Tartushi besøkte Hedeby i året 965 og han har skrevet den mest fargerike og ofte siterte beskrivelsen av livet i Hedeby. Al-Tartushi var fra [Córdoba (provins i Spania)|Cordoba i Spania], og livet der var vesentlig mer bekvemt og komfortabelt enn i Hedeby. Hedeby var nok typisk for levestandarden i Norden; Al-Tartushi var ikke imponert.
Befestet
På 900-tallet ble en andre bosetning dannet på nordsiden av bukten, men på slutten av 900-tallet ble både nordlige og sydlige bosetning forlatt til fordel for en konsentrering av bosetting midt i mellom.
Fra 1000-tallet ble Hedeby beskyttet med festningsvoll i form av en halvsirkel med en 1 300 meter lang og kanskje 10 meter høyt treverk mot nord, vest og syd, og som delvis gikk ut i vannet på begge sider for å beskytte skipene i havnen. Befestningen var en del av grensemuren for det sydlige Dannevirke. I dag er festningsvollen dekket av skog, men synlig fra luften. Byområdet innenfor befestningsverket dekket 24 hektar.